รัฐบาลไทย-ข่าวทำเนียบรัฐบาล-สธ.เดินหน้ายุทธศาสตร์ทศวรรษการกำจัดพยาธิใบไม้ตับและมะเร็งท่อน้ำดี ระยะที่ 2
วันพฤหัสบดีที่ 28 มิถุนายน 2561
สธ.เดินหน้ายุทธศาสตร์ทศวรรษการกําจัดพยาธิใบไม้ตับและมะเร็งท่อน้ําดี ระยะที่ 2
คณะกรรมการอํานวยการแผนยุทธศาสตร์กําจัดปัญหาพยาธิใบไม้ตับและมะเร็งท่อน้ําดี เห็นชอบแนวทางการดําเนินงานปี 2562 ตามแผนยุทธศาสตร์ระยะที่ 2 (2562-2568) โครงการปลอดพยาธิใบไม้ตับและมะเร็งท่อน้ําดีเพื่อคนไทยสุขภาพดีในปี  2568
คณะกรรมการอํานวยการแผนยุทธศาสตร์กําจัดปัญหาพยาธิใบไม้ตับและมะเร็งท่อน้ําดี เห็นชอบแนวทางการดําเนินงานปี 2562 ตามแผนยุทธศาสตร์ระยะที่ 2 (2562-2568) โครงการปลอดพยาธิใบไม้ตับและมะเร็งท่อน้ําดีเพื่อคนไทยสุขภาพดีในปี 2568 ตั้งเป้าหมายอัตราเสียชีวิตด้วยมะเร็งท่อน้ําดีลดลงครึ่งหนึ่งในปี 2575 อัตราการติดพยาธิใบไม้ตับลดลงน้อยกว่าร้อยละ 1 ในปี 2568 ปลาปลอดเชื้อน้อยกว่าร้อยละ 1
บ่ายวันนี้ (28 มิถุนายน 2561) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข เป็นประธานการประชุมคณะกรรมการอํานวยการแผนยุทธศาสตร์กําจัดปัญหาพยาธิใบไม้ตับและมะเร็งท่อน้ําดี ครั้งที่ 1/2561 ของปีงบประมาณ 2561 และให้สัมภาษณ์ว่า กระทรวงสาธารณสุข ร่วมกับหน่วยงานที่เกี่ยวข้อง อาทิ กระทรวงศึกษาธิการ มหาดไทย เกษตรและสหกรณ์ คมนาคม สํานักงบประมาณ กรมประชาสัมพันธ์ สํานักงานคณะกรรมการพัฒนาการเศรษฐกิจและสังคมแห่งชาติ มหาวิทยาลัยขอนแก่น สํานักงานวิจัยแห่งชาติ สํานักงานหลักประกันสุขภาพแห่งชาติ ดําเนินงานตามยุทธศาสตร์การแก้ไขปัญหาพยาธิใบไม้ตับและมะเร็งท่อน้ําดีในภาคตะวันออกเฉียงเหนือ ภาคเหนือ ตามมติคณะรัฐมนตรี
นายแพทย์เจษฎากล่าวว่า ในวันนี้ ที่ประชุมได้เห็นชอบแนวทางการดําเนินงานในปี 2562 ตามแผนยุทธศาสตร์ระยะที่ 2 (2562-2568) โครงการ ปลอดพยาธิใบไม้ตับและมะเร็งท่อน้ําดีเพื่อคนไทยสุขภาพดีในปี 2568 ตามยุทธศาสตร์ทศวรรษการกําจัดพยาธิใบไม้ตับและมะเร็งท่อน้ําดี เพื่อให้การกําจัดปัญหาพยาธิใบไม้ตับและมะเร็งท่อน้ําดีเกิดความยั่งยืน และจะผลักดันให้อยู่ในแผนงานปกติ ตั้งเป้าหมายอัตราเสียชีวิตด้วยมะเร็งท่อน้ําดีลดลงครึ่งหนึ่งในปี 2575 อัตราการติดพยาธิใบไม้ตับในคนลดลงน้อยกว่าร้อยละ 1 ในปี 2568 ปลาปลอดพยาธิน้อยกว่าร้อยละ 1 ดําเนินงานในพื้นที่เสี่ยง 29 จังหวัด ภาคตะวันออกเฉียงเหนือ ภาคเหนือตอนบนและสระแก้ว
แนวทางการดําเนินงานในปี 2562 ประกอบด้วย 1.จัดกิจกรรมอาหารปลอดภัยปลาปลอดพยาธิ 2.ตรวจคัดกรองในประชาชนอายุ 15 ปีขึ้นไป ให้การรักษาและปรับเปลี่ยนพฤติกรรมสุขภาพ พร้อมรักษาพยาธิใบไม้ตับในสุนัข แมวในชุมชน 3.จัดระบบสุขาภิบาล บริหารจัดการสิ่งปฏิกูล เพื่อตัดวงจรพยาธิผ่านเทศบาล อบต. 4.จัดการเรียนการสอน การสร้างความรอบรู้ด้านสุขภาพในเด็กและเยาวชน 5.การคัดกรองมะเร็งท่อน้ําดีในประชาชนอายุ 40 ปีขึ้นไปด้วยเครื่องอัลตราซาวด์ พบสงสัยเป็นมะเร็งท่อน้ําดีส่งต่อรับการตรวจด้วย CT/MRI ที่โรงพยาบาลศูนย์ โรงพยาบาลทั่วไป 6.รักษามะเร็งท่อน้ําดีด้วยการผ่าตัด เสริมด้วยเคมีบําบัด 7.ส่งต่อผู้ป่วยกลับชุมชน มีหมอครอบครัวดูแล 8.ติดตามผู้ติดเชื้อพยาธิ ผู้ป่วยมะเร็งท่อน้ําดีแบบ Real time 9.พัฒนานวตกรรมการตรวจพยาธิใบไม้ตับ ศึกษาวิจัยเชิงนโยบายผลกระทบความคุ้มทุนของโครงการในระยะที่ 1
ทั้งนี้ โรคพยาธิใบไม้ตับและมะเร็งท่อน้ําดี เป็นปัญหาสาธารณสุขที่สําคัญของภาคตะวันออกเฉียงเหนือ พบกลุ่มเสี่ยง 6 ล้านคนจากประชาชนประมาณ 20 ล้านคน ส่วนใหญ่อายุ 40-50 ปี เสียชีวิตปีละมากกว่า 1 หมื่นคน สาเหตุสําคัญมาจากการกินปลาดิบ และผู้ที่ติดพยาธิใบไม้ตับมากกว่า 20 ปีจะมีโอกาสเป็นมะเร็งท่อน้ําดี หรือประมาณร้อยละ 10-15 ของมะเร็งทั้งหมด ผลการดําเนินงานระยะ 3 ปีแรก พ.ศ.2559-2561 พบว่า ปลาติดพยาธิใบไม้ตับลดลงจากร้อยละ 70 เหลือเพียงร้อยละ14-20 ประชาชนติดพยาธิใบไม้ตับลดลงร้อยละ 8.2 จากเดิมร้อยละ 17 ต่อปี สามารถคัดกรองกลุ่มเสี่ยงทั้งพยาธิใบไม้ตับและมะเร็งท่อน้ําดีมากกว่า 913,133 ราย และพบผู้ป่วยมะเร็งระยะเริ่มแรกเข้าสู่กระบวนการรักษาและมีการติดตามอย่างต่อเนื่อง มีชีวิตรอดมากกว่า 1,000 ราย
มิถุนายน3/10 **************************** 28 มิถุนายน 2561